2018 Çin Qran-prisi

**2018 Çin Qran Prisi**—2018-ci ildə keçirilmiş növbəti Çin Qran Prisi.

thumb|Şanxay

## Çin Qran Prisi üçün təkər seçimi

## Sərbəst yürüşlər
### Birinci sərbəst yürüşlər
Sürücülər sessiyaya Medium
və Soft təkərlərlə başlayıblar. UltraSoft
təkərlərə keçikdən sonra nəticələr xeyli
yaxşılaşıb. Tras əvvəlcə xeyli sürüşkən olub,
Lyuis Həmilton,Sebastyan Fettel və Kimi Rəykkönen kimi təcrübəli
sürücülər belə səhvlərə yol veriblər.Lyuis Həmilton sessiyanın ortasında göstərdiyi nəticə
ilə rəqiblərini xeyli üstələyib – 1:33.999.
Britaniyalı sürücü daha yaxşı nəticə göstərə
bilərdi, lakin səhvə yol verib və boksa qayıdıb.
Kimi Rəykkönen onun nəticəsinə 0.350 saniyə
uduzub.Maks Ferstappen və Stoffel Vandorn da səhvə yol verərək
çınqıllığa düşüblər, lakin baryerlərlə
toqquşmaqdan yayına biliblər.

# Lyuis Həmilton 1:33.999
# Kimi Rəykkönen  1:34.358
# Valtteri Bottas 1:34.457
# Daniel Rikiardo 1:34.537
# Maks Ferstappen 1:34.668
# Sebastyan Fettel  1:34.861
# Kevin Maqnussen 1:35.178
# Karlos Sayns 1:35.616
# Roman Qrojan  1:35.718
# Niko Hülkenberq 1:35.800
# Pyer Qasli  1:36.037
# Fernando Alonso  1:36.044
# Serxio Peres  1:36.051
# Esteban Okon  1:36.351
# Sergey Sirotkin  1:36.691
# Brendon Hartli  1:36.715
# Şarl Lekler  1:36.723 
# Stoffel Vandorn 1:36.756
# Markus Eriksson 1:36.909
# Ləns Stroll  1:37.277

[thumb|Birinci sərbəst yürüşlərin qalibi [Lyuis Hemilton]]

### İkinci sərbəst yürüşlər
Sürücülər diqqətlərini bu dəfə
uzun məsafələr qət edərək təkərlərin
səmərəliliyini yoxlamağa yönəldiblər.
Sessiyanın sonunda yağış başlayıb, lakin
sürücülər artıq proqramlarını başa
çatdırdıqlarından, bokslarına qayıdıblar. Səhər olduğu kimi, bu dəfə də ciddi insident
baş verməyib.Lens Stroll 8-ci,Roman Qrojan isə 11-ci
döngələrdə trasdan çıxıb, lakin maşınlara
zərər dəyməyib. Sona yaxınStoffel Vandorn arxa sağ
təkər yaxşı bağlanmadığı üçün dayanmalı
olub. Sarı bayraqlar dalğalanıb və onun maşını təxliyə edilib.Esteban Okon,Serxio Perez, Brendon Hartli,Pyer Qasli və
Fernando Alonso keçid təkərlərlə trasa qayıdaraq bir
neçə dövrə vurublar. Protokollara çox cüzi fərqli Kimi Rəykkönen
üstələyən Həmilton başçılıq edib – 1:33.482.

# Lyuis Həmilton 1:33.482 
# Kimi Rəykkönen 1:33.489
# Valtteri Bottas 1:33.515
# Sebastyan Fettel 1:33.590
# Maks Ferstappen 1:33.823
# Niko Hülkenberq 1:34.313
# Kevin Maqnussen 1:34.458
# Karlos Sayns 1:34.473
# Daniel Rikkardo 1:34.557
# Fernando Alonso 1:34.632
# Serxio Peres 1:34.792
# Pyer Qasli 1:34.849
# Esteban Okon 1:34.874
# Stoffel Vandorn 1:35.163
# Brendon Hartli 1:35.333
# Sergey Sirotkin 1:35.340
# Markus Eriksson 1:35.624
# Şarl Lekler 1:35.916
# Roman Qrojan 1:36.471
# Ləns Stroll 1:37.147

[thumb|İkinci sərbəst yürüşlərin qalibi [Lyuis Hemilton]]

### Üçüncü sərbəst yürüşlər
Bu dəfə sürücülər daha çox
problemlərlə qarşılaşıblar.Lyuis Həmilton bir neçə
dəfə səhvlərə yol verib,Roman Qrojan yerində fırlanıb
və komanda onu boksa çağırıb – fransız
sürücünün əyləc nasazlığı ilə qarşılaşdığı
məlum olub.Stoffel Vandornun maşınında telemetriya işləməyib və komanda ondan
məlumat ala bilməyib. Red Bull komandası bu dəfə də ciddi
çətinliklərlə qarşılaşıb.Maks Ferstappenin maşınında
ötürmələr qutusunda problem aşkarlanıb,
lakin bunu həll etmək mümkün olub. Bir neçə
dövrə vurmuş Daniel Rikiardonun maşınının motoru
alışıb və avstraliyalı sürücü üçün sessiya vaxtından əvvəl başa çatıb. Protokollara həftəsonunun ən sürətli dövrəsini
vurmuşSebastyan Fettel başçılıq edib – 1:33.018.

#  Sebastyan Fettel 1:33.018
# Kimi Rəykkönen 1:33.469
# Valtteri Bottas 1:33.761
# Maks Ferstappen 1:33.969
# Lyuis Həmilton 1:34.057
# Kevin Maqnussen 1:34.329
# Serxio Peres 1:34.445
# Esteban Okon 1:34.456
# Karlos Sayns 1:34.582 
# Sergey Sirotkin 1:34.741
# Niko Hülkenberq 1:34.841
# Fernando Alonso 1:34.851
# Stoffel Vandorn 1:34.977
# Brendon Hartli 1:34.991
# Daniel Rikkardo 1:35.061
# Pyer Qasli 1:35.079
# Ləns Stroll 1:35.375
# Şarl Lekler 1:35.497
# Markus Eriksson 1:35.679
# Roman Qrojan 1:35.756

[thumb|Üçüncü sərbəst
yürüşlərin qalibi [Sebastyan Fettel]]

## Sıralanma turu
[thumb|Poulun sahibi [Sebastyan Fettel]]
### Sessiya 1
Birinci sessiyada Kevin Maqnussen Soft, digər sürücülər isə UltraSoft təkərlərlə trasa çıxıblar.
Lekler sonuncu döngənin çıxışında yerində
fırlanıb, lakin maşının baryerlərə çırpılmasının
qarşısını ala bilib. Bu insidentə görə sarı
bayraqlar dalğalanıb. Red Bull mexanikləri
Daniel Rikiardonun maşınını yalnız sessiyanın son dəqiqələrinə hazır edə biliblər. Avstraliyalı
sürücü yeganə fürsətindən istifadə edərək
növbəti sessiyaya yüksələ bilib. Protokollara
Sebastyan Fettel başçılıq edib – 1:32.171. Sergey Sirotkin,Pyer Qasli,
Lens Stroll, Lekler vəMarkus Eriksson mübarizəni
dayandıran sürücülər olublar.

### Sessiya 2
İkinci sessiyada Ferrari və Mercedes sürücüləri sabahkı yarışda fərqli strategiya
seçmək üçün Soft təkərlərlə boksları tərk
ediblər, qalan sürücülər isə UltraSoft təkərləri
seçiblər. İlk cəhdində Kimi Rəykkönen hamını
üstələsə də,Lyuis Həmilton ikinci cəhddə
protokollara başçılıq edib – 1.31.914. Kevin Maqnussen,Esteban Okon,Fernando Alonso,Stoffel Vandorn və Brendon Hartli
üçün sıralanma turu başa çatıb.

### Sessiya 3
Son sessiyada Roman Qrojan Soft, digər sürücülər isə UltraSoft təkərlərlə poul mübarizəsinə
başlayıblar. İlk cəhdlərdən sonra ən uğurlu
Kimi Rəykkönen olub – 1.31.200. İkinci cəhddə
finlandiyalı sürücü nəticəsini cüzi yaxşılaşdırıb.
Sebastyan Fettel isə trasın rekordunu da yeniləyərək
poulun sahibi olub – 1.31.095! Mercedes sürücüləri əsas rəqiblərinə yarım saniyə
məğlub olublar.

### Start düzümü
Markus Erikssona
sıralanma turunda sarı bayraqlar
altında sürətini kifayət qədər
azaltmadığı üçün 5 yer itirmək cəzası
verilsə də, start düzümündə dəyişiklik
olmayıb. Çünki isveçli sürücü onsuz da son yeri tutub.

# Sebastyan Fettel 1:31.095 
# Kimi Rəykkönen 1:31.182 
# Valtteri Bottas 1:31.625 
# Lyuis Həmilton 1:31.675 
# Maks Ferstappen 1:31.796 
# Daniel Rikkardo 1:31.948
# Niko Hülkenberq 1:32.532 
# Serxio Peres 1:32.758 
# Karlos Sayns 1:32.819 
# Roman Qrojan 1:32.855 
# Kevin Maqnussen 1:32.986
# Esteban Okon 1:33.057 
# Fernando Alonso 1:33.232 
# Stoffel Vandorn 1:33.505
# Brendon Hartli 1:33.795 
# Sergey Sirotkin 1:34.062 
# Pyer Qasli 1:34.101
# Ləns Stroll 1:34.285 
# Şarl Lekler 1:34.454 
# Markus Eriksson 1:34.914

## Yarış
[thumb|Qalib [Daniel Rikiardo]]
Startda Sebastyan Fettel yerini qoruya bilib, lakin
komanda yoldaşına bir qədər mane olub və
bunun nəticəsində Valtteri Bottas ikinciliyə yüksəlib.
Təkər üstünlüyünə sahib Maks Ferstappen Lyuis Həmilton
və Kimi Rəykköneni üstələyib.Sebastyan Fettel fərqi bir qədər artırıb.Stoffel Vandorn Sergey Sirotkini
qabaqlayıb. Komandanın xahişi ilə Roman Qrojan
Kevin Maqnusseni,Brendon Hartli isə Pyer Qaslini önə buraxıb. Hər
iki halda komanda yoldaşları müxtəlif
strategiyalarda olublar. 11-ci dövrədə Brendon Hartli
pit-stop edən ilk sürücü olub. Növbəti üç dövrədə Esteban Okon,Karlos Sayns,Serxio Perez,Niko Hülkenberq də pit
yoluna üz tutublar.Roman Qrojan 17-ci dövrədə
təkərlərini dəyişib, Red Bull isə 18-ci dövrədə
hər iki sürücüsünü pit-stopa çağırıb. Növbəti dövrədə Lyuis Həmilton boksa yollanıb.
Valtteri Bottas 20-ci,Sebastyan Fettel isə 21-ci dövrədə təkərlərini
dəyişiblər. Bir dövrə tez edilən pit-stop
hesabına Valtteri Bottas Sebastyan Fetteli qabaqlayıb.
Ferrari Kimi Rəykköneni trasda saxlayıb. Valtteri Bottas 27-
ci dövrədə onu keçib. Kimi Raykkonen dərhal komanda yoldaşına yol verib və növbəti dövrədə
təkərlərini dəyişib.Lekler 29-cu dövrədə çınqıllığa düşüb, lakin
trasa qayıdaraq yarışa davam edə bilib.
Növbəti dövrədə Fernando Alonso və Sergey Sirotkin pit-stop
ediblər. 31-ci dövrədə Toro Rosso sürücüləri
toqquşsalar da, yarışa davam edə biliblər.
Stüardlar Pyer Qasliyə 10 saniyəlik cəza veriblər. İnsident nəticəsində asfaltda qırıntılar
olduğundan, Təhlükəsizlik Maşını trasa daxil
olub. Red Bull dərhal hər iki sürücüsünü pitə
çağıraraq qələbənin əsasını qoyub.
Niko Hülkenberq,Karlos Sayns,Esteban Okon,Pyer Qasli həmin
dövrədə,Serxio Perez və Sergey Sirotkin isə növbəti dövrədə təkərlərini dəyişiblər.Restart 35-ci dövrədə verilib,Valtteri Bottas liderliyini
davam etdirib.Fernando Alonso dərhal Roman Qrojanı keçib,
komanda yoldaşı Stoffel Vandorn isə Esteban Okona keçilib.
İki dövrə sonra Daniel Rikiardo yeni təkərlərdən
istifadə edərək Kimi Rəykköneni qabaqlayıb.
Maks Ferstappen Lyuis Həmiltonu keçməyə cəhd edib, lakin toqquşmadan yayınmaq üçün asfaltdan
çıxmağa məcbur olub və yer itirib.Lyuis Həmilton
bu dəfə də Daniel Rikiardonun təzyiqlərinə məruz
qalıb. Avstraliyalı sürücü onu da keçərək
üçüncülüyə yüksəlib.Maks Ferstappen yenidən
Lyuis Həmiltona hücum edib və bu dəfə onu ötməyə nail olub.Daniel Rikiardo isə 42-ci dövrədə Sebastyan Fetteli də
üstələyərək ikinci olub. 44-cü dövrədə Maks Ferstappen Sebastyan Fettelə aqressiv
hücum edib və toqquşma baş verib. Hər iki
sürücü yer itirərək yarışa davam edib.
Stüardlar Maks Ferstappenin nəticəsinə 10 saniyə
əlavə olunacağını elan ediblər. 45-ci dövrədə
Daniel Rikiardo gözlənildiyi kimi, təkərləri xeyli yeyilmiş Valtteri Bottası da asanlıqla qabaqlayaraq
liderliyə yüksəlib.Maks Ferstappen 48-ci dövrədə Lyuis Həmiltonu növbəti
dəfə ötüb.Brendon Hartli 53-cü dövrədə mexaniki
problemlərə görə mübarizəni dayandırıb.
Kimi Rəykkönen Valtteri Bottasa xeyli yaxınlaşıb, lakin
hücum imkanı əldə etməyib.Fernando Alonso
yeddincilik uğrunda mübarizədə tempini xeyli itirən Sebastyan Fetteli keçib. Daniel Rikiardo mövsümdə ilk, karyerasında
altıncı qələbəsini qazanıb. Valtteri Bottas yarışı
ikinci, Kimi Rəykkönen isə üçüncü yerdə başa
vurub.Lyuis Həmilton dördüncü olaraq çempionatda
Sebastyan Fettellə arasındakı xal fərqini xeyli azaldıb.
Mercedes ilk üç yarışı qələbəsiz başa vursa da, Mühəndislər Kubokunda liderliyə yüksəlib.
### Nəticə
# Daniel Rikiardo Red Bull
# Valtteri Bottas Mercedes
#Kimi Rəykkönen Ferrari
# Lyuis Həmilton Mercedes
# Maks Ferstappen Red Bull
# Niko Hülkenberq Renault
# Fernando Alonso McLaren
# Sebastyan Fettel Ferrari
# Karlos Sayns Renault
# Kevin Maqnussen Haas
# Esteban Okon Force India
# Serxio Peres Force India
# Stoffel Vandorn McLaren
# Lens Stroll Williams
# Sergey Sirotkin Williams
# Markus Eriksson Sauber
# Roman Qrojan Haas
# Pyer Qasli Toro Rosso
# Şarl Lekler Sauber

### Mübarizəni dayandıran
# Brendon Hartli Toro Rosso

Şəkil:2018 03 CHN Race.png

## DHL Fastest Pit Stop Award
[thumb|DHL Fastest Pit Stop Award qalibi [Mercedes]]
Pit-stopların nəticəyə birbaşa
təsir etdiyi Çin Qran Prisində Mercedes
mexanikləri Valtteri Bottas üçün etdikləri mükəmməl
pit-stop əməliyyatı ilə birinci olublar.
Finlandiyalı sürücü məhz bu pit-stopdan sonra
trasa Sebastyan Fetteldən öndə qayıtmışdı. Bu, həm də mövsümün ilk üç yarışında əldə edilən ən
yaxşı nəticə olub. Maraqlıdır ki, Red Bull komandası hər iki pit-
stopa sürücülərini eyni anda çağırsa da,
mexaniklər səhvə yol verməyiblər, hətta
Maks Ferstappendən arxada gələn Daniel Rikiardonun
maşınına cəmi 2.33 saniyə ərzində xidmət
göstəriblər. Force India mexanikləri bu il yaxşı mənada fərqlənirlər –Serxio Perez üçün etdikləri pit-
stopla bu dəfə də ilk üçlüyə düşə biliblər. McLaren komandasının pit-stoplarındakı
vəziyyət isə trasda olandan fərqlənmir.

# Red Bull 68
# Ferrari 57 
#Mercedes 49 
# Force India 37 
# UilyamsWilliams 31 
# Toro Rosso 20 
# Sauber 16 
# Renault 12 
# Haas 11 
# McLaren 2

## Günün sürücüsü
[thumb|Günün sürücüsü –
[Daniel Rikiardo]]

Yarışa altıncı yerdən
başlayan, komandanın düzgün və möhtəşəm
strategiyasından məharətlə istifadə edərək
qələbə qazanan Red Bull-un sürücüsü Daniel Rikiardo “Günün Sürücüsü” seçilib. Avstraliyalı sürücü cari mövsümdə ilk dəfə bu ada layiq
görülür. O, 2016-cı ildə Almaniya, keçən il isə
Britaniya və İtaliya yarışlarında tamaşaçıların
rəğbətini qazanmışdı.

## Sürücülərin cərimə balları
Çində stüardlar Markus Erikssona 3, Maks Ferstappen və Pyer Qasliyə isə
2 cərimə balı verilib. Növbəti yarış
ərəfəsində keçən il Bəhreyndə verilən cərimə
balları silinəcək –Karlos Saynsın balları iki dəfə
azalacaq,Lyuis Həmiltonun adı isə bu siyahıdan
çıxacaq.Bu dəyişikliklər statistikada nəzərə alinib.

# Daniil Kvyat 7
# Kevin Maqnussen 6
# Stoffel Vandorn 5
# Markus Eriksson 5
# Maks Ferstappen 5
# Brendon Hartli 4
# Roman Qrojan 3
# Felipe Massa 3
# Serxio Perez 3
# Sebastyan Fettel 3
# Kimi Rəykkönen 3
# Fernando Alonso 2
# Karlos Sayns 2
# Censon Batton 2
# Paskal Verlyayn 2
# Pyer Qasli 2
# Daniel Rikiardo 2
# Lens Stroll 1
# Niko Hülkenberq 1
# Colion Palmer 1

## Mənbə
*lang=az&sectionid=news&id=3450/ Çin Qran Prisi üçün təkər seçimi təsdiqləndi

*Çin-2018: Birinci sərbəst yürüşlər

*Çin-2018: İkinci sərbəst yürüşlər

* Çin-2018: Üçüncü sərbəst yürüşlər

*Çin-2018: Sıralanma turu

*Çin-2018: Start düzümü

*Çin-2018: Yarış

*Çin-2018: DHL Fastest Pit Stop Award

*Çin-2018: Günün sürücüsü – Daniel Rikkardo